Γκουντβάρα Ρακάμπ Γκανζ Σαχίμπ

Ο Γκουντβάρα Ρακάμπ Γκανζ Σαχίμπ είναι ένας ιστορικός γκουντβάρα (ιερός ναός) κοντά στο Ινδικό Κοινοβούλιο στην πόλη Νέο Δελχί. Χτίστηκε το 1783, όταν στις 11 Μαρτίου ο στρατιωτικός Σιχ ηγέτης Μπάγκχελ Σινγκ (1730–1802) κατέλαβε το Δελχί και η σύντομη διαμονή του εκεί οδήγησε στην ανοικοδόμηση αρκετών χώρων λατρείας των Σιχ στην πόλη. Ο Γκουντβάρα Ρακάμπ Γκανζ Σαχίμπ σηματοδοτεί το σημείο όπου αποτεφρώθηκε το σώμα του ένατου Σιχ-Γκουρού, Γκουρού Τεγκ Μπαχαντούρ, μετά τη μαρτυρία και την εκτέλεσή του τον Νοέμβριο του 1675, υπό τις διαταγές του Αυτοκράτορα των Μουγκάλ, Αοραντζέμπ. Ο λόγος της εκτέλεσής του ήταν επειδή διαμαρτυρήθηκε ενάντια στον βίαιο εξαναγκασμό των Κασμίρι Πάντιτς να ασπαστούν το Ισλάμ, κάτι το οποίο αρνήθηκε και ο ίδιος να κάνει παραμένοντας πιστός στον Σιχισμό.Ο Γκουντβάρα ο οποίος είναι χτισμένος στο παλιό χωριό Ραϊσίνα, κοντά στο Ραϊσίνα Χιλ, χρειάστηκε δώδεκα χρόνια για να ολοκληρωθεί. Πριν από αυτό, κοντά στο συγκεκριμένο σημείο είχε χτιστεί ένα τζαμί, αλλά τελικά ο Αυτοκράτορας Σαχ Αλάμ Β΄ επέτρεψε να χτιστεί εκεί ένας γκουντβάρα.Ο Γκουντβάρα Ρακάμπ Γκανζ Σαχίμπ αποτελεί επίσης την έδρα της Επιτροπής Διαχείρισης των Σιχ Γκουντβάρα στο Δελχί.

 Το σημείο όπου είναι χτισμένος ο γκουντβάρα, είναι το σημείο όπου ο Λαχί Σαχ Βαντζάρα και ο γιος του έκαψαν το σπίτι τους για να αποτεφρώσουν το ακέφαλο σώμα του Σιχ-Γκουρού, Γκουρού Τεγκ Μπαχαντούρ, ο οποίος στις 11 Νοεμβρίου 1675 είχε μαρτυρήσει και εκτελεστεί στην αγορά Τσαντόνι Τσοκ υπό τις διαταγές του Αυτοκράτορα των Μουγκάλ, Αοραντζέμπ, επειδή διαμαρτυρήθηκε ενάντια στον βίαιο εξαναγκασμό των Κασμίρι Πάντιτς να ασπαστούν το Ισλάμ, κάτι το οποίο αρνήθηκε να κάνει και ο ίδιος.Το 1707, όταν ο δέκατος Σιχ-Γκουρού, Γκουρού Γκομπίντ Σινγκ, έφτασε στο Δελχί για να συναντήσει τον πρίγκιπα Μουζάουμ και αργότερα Μουγκάλ Βασιλιά Μπαχαντουρ Σαχ Α', εντόπισε το σημείο της αποτέφρωσης με τη βοήθεια των ντόπιων Σιχ και έχτισε εκεί ένα μνημείο. Αργότερα, στο σημείο χτίστηκε ένα τζαμί, το οποίο ο Μπάγκχελ Σινγκ κατεδάφισε το 1783 για να ανοικοδομήσει έναν γκουντβάρα. Κατά την περίοδο της ανταρσίας του 1857, οι Μουσουλμάνοι έχτισαν στο συγκεκριμένο σημείο εκ νέου ένα τζαμί. Οι Σιχ έφεραν την υπόθεση στο δικαστήριο κερδίζοντάς την, με αποτέλεσμα να χτίσουν εκ νέου με τη σειρά τους τον Γκουντβάρα. Μία καινούρια διαφωνία προέκυψε όταν το 1914, ένα τμήμα του συνοριακού τοιχώματος γκρεμίστηκε από την Βρετανική Κυβέρνηση με σκοπό να ισιώσει ένα πέρασμα προς το κτίριο της αντιπολίτευσης. Με το τέλος του Α΄ Παγκοσμίου Πολέμου το 1918, οι Σιχ προχώρησαν σε διαμαρτυρία κι έτσι, το συνοριακό τοίχωμα επαναχτίστηκε με δημόσια έξοδα. Η κατασκευή του σημερινού κτιρίου ξεκίνησε το 1960 και ολοκληρώθηκε το 1967-68.Στο σημείο όπου ο Γκουρού Τεγκ Μπαχαντούρ αποκεφαλίστηκε, χτίστηκε ο Γκουντβάρα Σις Γκανζ Σαχίμπ. Το αποκομμένο κεφάλι του Γκουρού μεταφέρθηκε από το Δελχί στην πόλη Αναντπούρ Σαχίμπ στο Παντζάμπ από τον Μπάι Τζάιτα, όπου και το αποτέφρωσε τον Νοέμβριο του 1675. Ένας δεύτερος ναός με το ίδιο όνομα, Γκουντβάρα Σις Γκανζ, στην πόλη Αναντπούρ Σαχίμπ, σηματοδοτεί την τοποθεσία όπου ο Μπάι Τζάιτα αποτέφρωσε το κεφάλι του Γκουρού, αψηφώντας τις αυτοκρατορικές αρχές των Μουγκάλ.Η Επιτροπή Διαχείρισης των Σιχ Γκουντβάρα στο Δελχί έχει φτιάξει στο συγκρότημα του Γκουντβάρα Ρακάμπ Γκανζ Σαχίμπ ένα μνημείο αφιερωμένο στη μνήμη των Σιχ που έχασαν τη ζωή τους κατά τη γενοκτονία του 1984, και για απομνημονεύσουν τη μεγάλη κλίμακα βίας που υπήρχε εκείνη την περίοδο εναντίον των Σιχ. Τα ονόματα όσων σκοτώθηκαν αναγράφονται σε έναν τοίχο του μνημείου. Χρυσός Ναός Σιχισμός Γκουντβάρα Σις Γκανζ Σαχίμπ Βίντεο στο Youtube που απεικονίζει τον Γκουντβάρα Ρακάμπ Γκανζ Σαχίμπ